<classify> Huduma katika jengo la Benjamini Mkapa Tower la jijini Dar ea Salaam zimesimama kwa takribani saa mzima leo, kufuatia ajali ya moto iliyotokea ghorofa ya tatu majira ya saa 3:45 asubuhi.Hata hivyo, wafanyakazi wa Shirika la Hifadhi ya Jamii ya Taifa NSSF wamefanya jitihada za awali kuzima moto huo, huku wakiliarifu Jeshi la Zima moto lililowasili baada ya muda mfupi na kufanikiwa kuuzima, amesema mmoja wa mashuhuda, Malik Nuru ambaye shughuli zake ziko ghorofa ya nne lakini hakuwa tayari kutaja taasisi yake.Mkaguzi Msaidizi wa Jeshi la Uokoaji na Zimamoto, Elinimo Shanga amesema Jeshi limefanikiwa kuzima moto, nakupongeza jitihada za awali zilizochukuliwa na wafanyakazi wa NSSF.Hii ni kuonesha kwamba watumishi na menejimenti kwa ujumla wamezingatia elimu ya zimamoto, ikiwemo kuvifanyia service vifaa vya zimamoto. Hii ndio njia pekee iliyosaidia kuliepusha jengo hili na uharibifu mkubwa, amesema.Amesema moto haukuwa mkubwa sana ispokua moshi uliotanda jengo zima ndio ulioleta taharuki na kuongeza kwamba, chanzo cha moto uliotokea katika moja ya stoo pamoja na ukubwa wa uharibifu wa Mali havikuweza kujulikana mara moja, bali taarifa itatolewa punde tu baada ya uchunguzi wa kina.  <topic>: kitaifa 